खुदरा मूल्य सूचकांक में पहले के पांच के बजाय अब छह समूह हैं. पान और तंबाकू पहले खाद्य समूह का ही हिस्सा था, पर 2015 से लागू नए सीपीआई में यह अलग समूह बन गया है. नए सीपीआई में आधार वर्ष के साथ वस्तुओं और सेवाओं का भार भी बदल गया है. अब सीपीआई में खाने-पीने के सामान वाले समूह का भार करीब 46 फीसदी है तो पान और तंबाकू का लगभग दो फीसदी. कपड़े और फुटवियर का हिस्सा बढ़कर 6.5 फीसदी हो गया है. आवास का शेयर अब करीब 10 फीसदी है. ईंधन का हिस्सा लगभग सात तो सेवाओं का 28 फीसदी है. सीपीआई में शामिल उत्पादों का निर्धारण 2011-12 में एनएसस के 68वें दौर के ‘उपभोक्ता क्रय सर्वेक्षण’ के आधार पर किया गया.